Document ID: 32004R1259

KOMISJONI MÄÄRUS (EÜ) nr 1259/2004,
8. juuli 2004,
mis käsitleb alalise loa andmist teatavate juba söödas kasutamiseks lubatud söödalisandite jaoks
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) viimati muudetud määrusega (EÜ) nr 1756/2002, (2) eriti selle artiklit 3 ja artikli 9d lõiget 1,
ning arvestades järgmist:
(1)
Vastavalt direktiivile 70/524/EMÜ tohib ringlusse suunata üksnes ühenduse loaga söödalisandeid.
(2)
Direktiivi 70/524/EMÜ C lisa II osas osutatud söödalisandite, sealhulgas mikroorganismide ja ensüümide puhul võib juba loa saanud söödalisandi jaoks anda tähtajatu loa, kui täidetud on artikli 3 punktis a osutatud tingimused.
(3)
Komisjoni määrusega (EÜ) nr 1636/1999 (3) lubati esimest korda ajutiselt Enterococcus faecium (DSM 10663/NCIMB 10415) mikroorganismipreparaadi kasutamine broilerkanade puhul.
(4)
Esitati uued andmed, mis toetavad taotlust saada selle mikroorganismi jaoks tähtajatu kasutusluba.
(5)
Kõnealuse mikroorganismi kohta esitatud loataotluse hindamine on näidanud, et direktiivis 70/524/EMÜ sätestatud tingimused tähtajatu loa saamiseks on täidetud.
(6)
Seepärast tuleks anda tähtajatu luba kõnealuse I lisas sätestatud söödalisandi kasutamiseks broilerkanade puhul.
(7)
Trichoderma longibrachiatum’ist (ATCC 74 252) saadud endo-1,4-beeta-glükanaasi, endo-1,3(4)-beeta-glükanaasi ja endo-1,4-beeta-ksülanaasi ensüümpreparaatides kasutamiseks broilerkanade söödas vedelal kujul anti ajutine luba esimest korda komisjoni määrusega (EÜ) nr 1436/1998 (4) ja graanulitena komisjoni määrusega (EÜ) nr 937/2001. (5)
(8)
Komisjoni määrusega (EÜ) nr 654/2000 (6) lubati esimest korda ajutiselt Aspergillus aculeatus’est (CBS 589.94) saadud endo-1,3(4)-beeta-glükanaasi ensüümpreparaadi kasutamine broilerkanade puhul.
(9)
Komisjoni määrusega (EÜ) nr 866/1999 (7) lubati esimest korda ajutiselt Penicillium funiculosum’ist (IMI SD 101) saadud endo-1,3(4)-beeta-glükanaasi ja endo-1,4-beeta-ksülanaasi ensüümpreparaatide kasutamine broilerkanade puhul.
(10)
Komisjoni määrusega (EÜ) nr 1436/1998 (8) lubati esimest korda ajutiselt Aspergillus niger’ist (CBS 520.94) saadud endo-1,4-beeta-ksülanaasi ensüümpreparaadi kasutamine broilerkanade puhul.
(11)
Bacillus subtilis’est (LMG-S 15136) toodetud endo-1,4-beeta-ksülanaasi ensüümpreparaadi kasutamiseks broilerkanade söödas tahkel kujul anti ajutine luba esimest korda komisjoni määrusega (EÜ) nr 1353/2000 (9) ja vedelal kujul komisjoni määrusega (EÜ) nr 2188/2002. (10)
(12)
Esitati uued andmed, mis toetavad taotlusi saada iga sellise ensüümpreparaadi jaoks tähtajatu kasutusluba.
(13)
Iga sellise ensüümpreparaadi kohta esitatud loataotluse hindamine on näidanud, et direktiivis 70/524/EMÜ sätestatud tingimused tähtajatu loa saamiseks on täidetud.
(14)
Seepärast tuleks anda tähtajatu luba selliste ensüümpreparaatide kasutamiseks broilerkanade söödas II, III, IV, V ja VI lisas sätestatud tingimustel.
(15)
Kõnealuste taotluse hindamine on näidanud, et töötajate kaitsmiseks lisades loetletud söödalisanditega kokkupuutumise eest on vajalikud teatavad meetmed. Kõnealune kaitse tuleks tagada nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta), (11) muudetud Euroopa Parlamendi ja nõukogu määrusega (EÜ) nr 1882/2003, (12) kohaldamisega.
(16)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Mikroorganismide rühma kuuluvaid käesoleva määruse I lisas nimetatud preparaate võib kõnealuses lisas ettenähtud tingimustel lubada kasutada loomasöötades söödalisandina.
Artikkel 2
Ensüümide rühma kuuluvaid käesoleva määruse II, III, IV, V ja VI lisas nimetatud preparaate võib kõnealustes lisades ettenähtud tingimustel kasutada loomasöötades söödalisandina.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. juuli 2004

Labels: 0
17
6